
ประกาศองค์การบริหารส่วนตำบลเกาะขันธ์
เรื่อง แนวทางการตรวจสอบความเกี่ยวข้องระหว่างเจ้าหน้าที่กับผู้เสนอราคาในการจัดซื้อจัดจ้างขององค์การบริหารส่วนตำบลเกาะขันธ์
   ………………………………………………..



เพื่อให้การดำเนินการจัดซื้อจัดจ้างขององค์การบริหารส่วนตำบลเกาะขันธ์ สอดคล้องกับยุทธศาสตร์ชาติ ว่าด้วยการป้องกันและปราบปราม การทุจริต และเพื่อเป็นการป้องกันผลประโยชน์ทับซ้อน
ของเจ้าหน้าที่ในการจัดซื้อจัดจ้างขององค์การบริหารส่วนตำบล จึงกำหนดแนวทางการตรวจสอบความเกี่ยวข้อง
ระหว่างเจ้าหน้าที่กับผู้เสนอราคาในการจัดซื้อจัดจ้างขององค์การบริหารส่วนตำบลเกาะขันธ์  ดังนี้
ความเกี่ยวข้องของเจ้าหน้าที่กับผู้เสนอราคา ได้แก่
๑. เป็นคู่หมั้นหรือคู่สมรสของผู้เสนอราคา
๒. เป็นญาติของผู้เสนอราคา คือ เป็นบุพการีหรือผู้สืบสันดานไม่ว่าชั้นใดๆ หรือเป็นพี่
น้องหรือ ลูกพี่ลูกน้องนับได้เพียงสามชั้น หรือเป็นญาติเกี่ยวพันทางแต่งงานนับได้เพียงสองชั้น 
3. เป็นหรือเคยเป็นผู้แทนโดยชอบธรรมหรือผู้พิทักษ์หรือผู้แทนหรือตัวแทนของ
ผู้เสนอราคา 
4. เป็นเจ้าหนี้หรือลูกหนี้หรือเป็นนายจ้างของผู้เสนอราคา 
5. เป็นหุ้นส่วนหรือผู้ถือหุ้นในห้างหุ้นส่วนหรือบริษัทที่เกี่ยวข้องที่เข้าเป็นผู้เสนอราคาที่
เจ้าหน้าที่ผู้นั้นเป็นผู้ปฏิบัติหน้าที่เป็นเจ้าหน้าที่ของรัฐ 
6. เป็นกรณีที่มีเหตุอื่นใดนอกจากที่กำหนดไว้ใน ข้อ ๑ – ๕ ซึ่งมีสภาพอันอาจทำให้การ 
พิจารณาจัดซื้อจัดจ้างไม่เป็นไปด้วยความยุติธรรมหรือเป็นการให้เปรียบแก่ผู้เสนอราคา
แนวทางปฏิบัติงานในการตรวจสอบ  ได้แก่
1. ห้ามมิให้เจ้าหน้าที่ขององค์การบริหารส่วนตำบลเป็นคู่สัญญาหรือมีส่วนได้เสียในสัญญาที่
ทำกับหน่วยงานที่เจ้าหน้าที่ผู้นั้นปฏิบัติหน้าที่ในฐานะที่เป็นเจ้าหน้าที่ของรัฐ 
๒. การดำเนินการจัดซื้อจัดจ้างแต่ละครั้งให้เจ้าหน้าที่พัสดุแจ้งคณะกรรมการที่ได้รับการแต่งตั้ง 
เพื่อตรวจสอบความเกี่ยวข้องของเจ้าหน้าที่กับผู้เสนอราคา 
๓. เจ้าหน้าที่ที่มีความเกี่ยวข้องกับผู้เสนอราคาจะปฏิบัติหน้าที่เป็นคณะกรรมการต่อไปนี้ไม่ได้ 
คณะกรรมการรับซองสอบราคา คณะกรรมการเปิดซองสอบราคา คณะกรรมการพิจารณาผลการประกวดราคา คณะกรรมการจัดซื้อจัดจ้างโดยวิธีพิเศษ คณะกรรมการจัดซื้อจัดจ้างโดยวิธีกรณีพิเศษ คณะกรรมการตรวจรับพัสดุ และคณะกรรมการตรวจการจ้าง 
 
๔. ให้ปลัดองค์การบริหารส่วนตำบลตรวจสอบการดำเนินการจัดซื้อจัดจ้างขององค์การบริหารส่วนตำบลเกาะขันธ์ให้เป็นไปตามประกาศฉบับนี้โดยเคร่งครัด หากเห็นว่ามีการดำเนินการที่เข้าข่ายการกระทำที่เป็นไปโดยไม่ถูกต้องตามประกาศฉบับนี้ ให้หยุดดำเนินการในเรื่องนั้นไว้ก่อน และรายงานให้ทราบเพื่อพิจารณาสั่งการต่อไป 
จึงประกาศให้ทราบโดยทั่วกัน

ประกาศ  ณ  วันที่  ๒๙  เดือนตุลาคม  พ.ศ.๒๕๖๒



   
 

     (นายอุดม  ไชยภักดี)

      นายกองค์การบริหารส่วนตำบลเกาะขันธ์
